وەگەرد خاسەوبوین نرخەیل نەفت دۆلار ئەمریکی ئمڕوو چیە خوار ، وەلی لە وەرانوەر یوان ئارام بوی، وەل گەشبینی مامەڵەکەرەیل لە وەله‌ناوبردن کۆڕۆنا لە چین، ورەشبینی لە بەرزبوین ناکۆکی وەل واشینتون.لە ئوسترالیا، دۆلار ئیستەرلینی وەردەوام چیادە بان وەرانوەر دۆلار ئەمریکی وه‌ فرەتر لە ٦٤ سانت، وەگورەی ٠،٦٤٥٤ دۆلار ئەمریکی، دویای ئەوەگ بانک ناوەندی ئوسترالی ئامانج قانجازەگەی بەرزەو کرد، بەڵکم ئابوری وڵاتەگە گەوراترین کرجگە دوینێد.دۆلار نیۆزلەندی هەمیش کەمیگ بەرزەو بوی وەگورەی ٠،٦٠٧٠ دۆلار ئەمریکی.هەمیش یوان چینی ئەرا ٧،١١٩٥ دۆلار ئەمیریکی لە مامەڵەیل دەیشتەکی بەرزەوبوی، لە چه‌و کەمترین ئاست وە شەش هەفتە وه‌رین خاسترەو بوی ، وەلی هیمان کەمترە لە ئاست مانگ وەرین.ستیڤن ئینز گەورای پسپۆڕەیل بازاڕ لە کومپانیای ئیکسی کۆرپ وت؛ یوان سەرچەوەگەس ک ئیسە گشت چوەدێری لەلی کەن، چوینکە هاتنه‌ خواری قانجازە ئەرا پویلەیل ئاسیا.هوشداریه‌یل لە مامەڵەکردن هیشت یەن هەمیش کەمیگ وەرانوەر دۆلار ئەمریکی بەرزەو بود، بەڵکم یۆڕۆ جەختیگ کیشا وەهۆی سکاڵای دادوەریگ لە ئەکادیمەیلیگ ئەڵمان دژوە بەڕنامەی کومپیالە سەنین لە ناوەند ئۆروپی. ئمڕوو یۆڕۆ لە نووترین مامەڵە بویە ١،٠٩٠٦ دۆلار ئەمریکی.
